CELEX: 22012D0221
Language: lv
Date: 2012-01-19 00:00:00
Title: 2012/221/ES: ES un EBTA Apvienotās komitejas “Formalitāšu vienkāršošana preču tirdzniecībā” Lēmums Nr. 1/2012 ( 2012. gada 19. janvāris ) par uzaicinājumu Horvātijai pievienoties 1987. gada 20. maija Konvencijai par formalitāšu vienkāršošanu preču tirdzniecībā

26.4.2012   
            
            
               LV
            
            
               Eiropas Savienības Oficiālais Vēstnesis
            
            
               L 114/31
            
         ES UN EBTA APVIENOTĀS KOMITEJAS FORMALITĀŠU VIENKĀRŠOŠANA PREČU TIRDZNIECĪBĀ LĒMUMS Nr. 1/2012
   (2012. gada 19. janvāris)
   par uzaicinājumu Horvātijai pievienoties 1987. gada 20. maija Konvencijai par formalitāšu vienkāršošanu preču tirdzniecībā
   (2012/221/ES)
   APVIENOTĀ KOMITEJA,
   ņemot vērā 1987. gada 20. maija Konvenciju par formalitāšu vienkāršošanu preču tirdzniecībā (1) (“konvencija”) un jo īpaši tās 11. panta 3. punktu,
   tā kā:
   
               (1)
            
            
               Preču apmaiņu ar Horvātiju varētu labāk veicināt, vienkāršojot formalitātes, kas ietekmē preču tirdzniecību starp Horvātiju un Eiropas Savienību, Islandes Republiku, Norvēģijas Karalisti un Šveices Konfederāciju.
            
         
               (2)
            
            
               Lai panāktu šādu vienkāršošanu, ir lietderīgi uzaicināt Horvātiju pievienoties konvencijai,
            
         IR PIEŅĒMUSI ŠO LĒMUMU.
   1. pants
   Saskaņā ar šīs konvencijas 11.a pantu, veicot šā lēmuma pielikumā pievienoto vēstuļu apmaiņu starp Eiropas Savienības Padomi un Horvātiju, Horvātija tiek uzaicināta pievienoties konvencijai no 2012. gada 1. jūlija.
   2. pants
   Šis lēmums stājas spēkā tā pieņemšanas dienā.
   
      Briselē, 2012. gada 19. janvārī
      
         
            Apvienotās komitejas vārdā –
         
            priekšsēdētājs
         
         Mirosław ZIELIŃSKI
      
   
   
      (1)  OV L 134, 22.5.1987., 2. lpp.
   
      PIELIKUMS
      Godātais kungs!
      Man ir tas gods Jums paziņot par ES un EBTA Apvienotās komitejas “Formalitāšu vienkāršošana preču tirdzniecībā”2012. gada 19. janvāra lēmumu (Lēmums Nr. 1/2012), ar ko Horvātiju uzaicina kļūt par Līgumslēdzēju pusi 1987. gada 20. maija Konvencijai par formalitāšu vienkāršošanu preču tirdzniecībā.
      Horvātijas pievienošanās konvencijai var stāties spēkā, iesniedzot Eiropas Savienības Padomes Ģenerālsekretariātā tās pievienošanās instrumentu kopā ar konvencijas tulkojumu Horvātijas oficiālajā valodā saskaņā ar konvencijas 11.a pantu.
      Godātais kungs, lūdzu, pieņemiet manus visdziļākās cieņas apliecinājumus!
      
         
            Ģenerālsekretārs,
         
         
            Eiropas Savienības Padomes Ģenerālsekretariāts
         
      
      Horvātija,
      ņemot vērā ES un EBTA Apvienotās komitejas “Formalitāšu vienkāršošana preču tirdzniecībā”2012. gada 19. janvāra lēmumu (Lēmums Nr. 1/2012), ar ko Horvātiju uzaicina pievienoties 1987. gada 20. maija Konvencijai par formalitāšu vienkāršošanu preču tirdzniecībā (“konvencija”),
      vēlēdamās kļūt par konvencijas Līgumslēdzēju pusi,
      AR ŠO
      pievienojas konvencijai;
      pievieno šim instrumentam konvencijas tulkojumu Horvātijas oficiālajā valodā;
      paziņo, ka tā piekrīt visiem ES un EBTA Apvienotās komitejas “Formalitāšu vienkāršošana preču tirdzniecībā” ieteikumiem un lēmumiem, kas pieņemti no 2012. gada 19. janvāra līdz dienai, kad Horvātijas pievienošanās stājas spēkā saskaņā ar konvencijas 11.a pantu.
      …